Diari Oficial de la Generalitat Valenciana


Sumari del DOGV 4266, del 07-06-2002 (2002/6023)

Informació pública del projecte de reparcel·lació forçosa del sector residencial R-4, Bola II, del terme municipal de Xàtiva.
-----------------------------------------------------------------------------------------------------------------------------

### Dades del document

Número de DOGV
:   4266

Data del DOGV
:   07-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6023


Organisme emissor
:   Ajuntament de Xàtiva

Tipus de document
:   Anunci

Informació pública del projecte de reparcel·lació forçosa del sector residencial R-4, Bola II, del terme municipal de Xàtiva. [2002/Q6023]
  
En virtut de la Resolució de l'Alcaldia número 295, de data 25 d'abril de 2002, se sotmet a informació pública el projecte de reparcel·lació forçosa del sector residencial R-4, Bola II, del terme municipal de Xàtiva, del sector residencial R-4, Bola II, promoguda per la UTE Llopis Urbana, SL, i Albaida Urbana, SA, adjudicatària del programa d'actuació integrada del sector R-4, Bola II, inclosa en el sòl urbanitzable residencial de Xàtiva, amb una superfície total de 51.172,26 metres quadrats.
  
Vist que, per l'Acord del Ple de l'Ajuntament de Xàtiva, de data 7 de febrer de 2002, es va aprovar i adjudicar el programa d'actuació integrada a la UTE Llopis Urbana, SL, i Albaida Urbana, SA, instrumentat per la següent documentació: alternativa tècnica del programa per al desenvolupament de l'actuació integrada, que inclou projecte d'urbanització de la unitat d'execució.
  
Vist que, per l'Acord Plenari de data 11 d'abril de 2002, es va aprovar el conveni urbanístic que regix les relacions entre l'urbanitzador i la corporació, formalitzat com cal i subscrit per ambdues parts.
  
De conformitat amb el que es disposa en l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el projecte de reparcel·lació forçosa, se sotmetrà a informació pública mitjançant un anunci en un diari d'informació general editat a la Comunitat i simultàniament en el Diari Oficial de la Generalitat Valenciana, durant el qual es podran formular al·legacions durant 20 dies hàbils, comptadors des de la publicació de l'edicte en el Diari Oficial de la Generalitat Valenciana, i també es podran consultar en este ajuntament, Departament d'Urbanisme, les actuacions que es deriven de la documentació a què es fa referència.
  
La documentació que s'exposa al públic es troba instrumentalitzada per un projecte de reparcel·lació forçosa, amb un pressupost per a coneixement de l'administració de 2.003.080,93 euros (més IVA), inclosos, per tant, despeses generals, benefici industrial i honoraris de redacció del projecte de reparcel·lació.
  
Així mateix, el present anunci complix amb la funció de notificació, de conformitat amb el que es disposa en l'article 59.4 de la Llei 4/1999, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, pel que fa als propietaris cadastrals el domicili actual dels quals es desconeix, i que són els següents:
  
- Ramón Borreda Martínez.
  
Parcel·la cadastral 110 del polígon 23, superfície aproximada: 2.000 metres quadrats.
  
- Francisco Conca Trenzano (propietari del 50%).
  
Parcel·la cadastral 103 del polígon 23, superfície aproximada: 2.196 metres quadrats.